cyanic-selkie/wikianc huggingface dataset:
কুইন্সল্যান্ড ক্রিকেট দল
ব্যাটিং রেকর্ড
সর্বোচ্চ ব্যক্তিগত ইনিংস: সর্বাধিক সেঞ্চুরি: মৌসুমে সর্বাধিক রান: সর্বোচ্চ রানের জুটি: সর্বোচ্চ দলীয় ইনিংস:
বোলিং রেকর্ড
কুইন্সল্যান্ডের পক্ষে সর্বাধিক উইকেট লাভ
মৌসুমে সর্বাধিক উইকেট: ইনিংসে সর্বাধিক উইকেট: খেলায় সর্বাধিক উইকেট:
জর্ডান দূতাবাস, ওয়াশিংটন, ডি.সি.
জর্ডান দূতাবাস, ওয়াশিংটন, ডি.সি. হচ্ছে যুক্তরাষ্ট্রে অবস্থিত হাশেমীয় জর্দান রাজ্যের একটি কূটনৈতিক মিশন। এটি ৩৫০৪ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে ক্লেভেল্যান্ড পার্কের কাছে অবস্থিত।
সাদিয়া হাব্বাল
সাদিয়া রিফাই হাব্বাল (আরবী: شادية رفاعي حبال) একজন সিরিয়ান-আমেরিকান জ্যোতির্বিজ্ঞানী এবং মহাকাশ পদার্থবিজ্ঞানের বিশেষজ্ঞ। সৌর পদার্থবিজ্ঞানের একজন অধ্যাপক, তার গবেষণার বিষয় হল সৌর বায়ু এবং সূর্যগ্রহণ।
তিনি নাসার সৌর কোরোনা অনুসন্ধান অভিযানের একজন বিজ্ঞানি হিসাবে নিযুক্ত ছিলেন। এছাড়াও তিনি বহু গবেষণা প্রতিষ্ঠান ও বিশ্ববিদ্যালয়ের সঙ্গে যুক্ত ছিলেন।
জীবন এবং শিক্ষা
তিনি হোমস শহরে সাদিয়া নাঈম রিফাই হিসেবে জন্মগ্রহণ করেন যেখানে তিনি মাধ্যমিক শিক্ষা শেষ করেন। এর পর তিনি দামেস্কে বিশ্ববিদ্যালয়ে ভর্তি হন, যেখানে তিনি পদার্থবিজ্ঞান এবং গণিতে স্নাতক ডিগ্রি অর্জন করেন। সিনসিনাটি বিশ্ববিদ্যালয় থেকে পিএইচডি অর্জন করার আগে তিনি বৈরুত আমেরিকান বিশ্ববিদ্যালয় থেকে পদার্থবিজ্ঞানে মাস্টার লাভ করেন।
পেশা
তিনি ন্যাশনাল সেন্টার ফর এটোমোশফেরিক রিসার্চয়ে (১৯৭৭-১৯৭৮) এক-বছর এএসপি মেয়াদ সম্পন্ন করেন এবং ১৯৭৮ সালে হার্ভার্ড-স্মিথসোনিন সেন্টার ফর অ্যাস্ট্রোফিজিক্সে যোগদান করেন। সেখানে তিনি সৌর-পার্থিব পদার্থবিজ্ঞানে একটি গবেষণামূলক দল স্থাপন করেন। ওয়েলস বিশ্ববিদ্যালয় সাদিয়া হাব্বাল'কে "ইনস্টিটিউট অফ ম্যাথমেটিক্যাল অ্যান্ড ফিজিক্যাল সায়েন্সেস"য়ের সৌর-পার্থিব পদার্থবিজ্ঞানের অধ্যাপক হিসেবে নিযুক্ত করে। (১৯৯৫-২০০০) মধ্যে তিনি হার্ভার্ড বিশ্ববিদ্যালয়ের একজন লেকচারার হিসাবে নিযুক্ত ছিলেন।
২০০২ সালে তিনি জিওফিজিক্যাল রিসার্চ জার্নালের, মহাকাশ পদার্থবিজ্ঞান বিভাগের সম্পাদক নিযুক্ত হন। অধাপিকা হাব্বাল আমেরিকান জ্যোতির্বিজ্ঞান সমিতি, আন্তর্জাতিক জ্যোতির্বিজ্ঞান ইউনিয়ন, ইনস্টিটিউট ফর অ্যাস্ট্রোনমি সহ রয়েল অ্যাস্ট্রোনমিকাল সোসাইটির সহকর্মী সহ বহু পেশাদার সংস্থা সদস্য।
গবেষণা
প্রফেসর হাব্বাল সৌর বায়ু, সৌর চৌম্বকীয় ক্ষেত্র এবং গ্রহণস্বত্বের উৎস এবং বিবর্তন পর্যবেক্ষণের উপর মনোযোগ দেন। তিনি ১০ টি সূর্যগ্রহণ অভিযান পরিচালনা করেন এবং এর জন্য তিনি ভারত (১৯৯৫), গুয়াডেলুপ (১৯৯৮), চীন (২০০৮) এবং ফরাসি পলিনেশিয়া (২০১০) পরিদর্শন করেন। সাদিয়া হাব্বাল হাওয়াই জ্যোতির্বিজ্ঞান প্রতিষ্ঠানের (হাওয়াই ইন্ট্রিটিউট ফর অ্যাস্ট্রোনমি) থেকে নাসা'র একটি দলের নেতৃত্বে ২০০৬, ২০০৮ এবং ২০০৯ সালে গ্রহণ কালের সময় সৌর কোরোনা পর্যবেক্ষণে অংশ করেছিলেন। তিনি নাসা পার্কার সৌর অনুসন্ধান প্রতিষ্ঠার ক্ষেত্রেও গুরুত্বপূর্ণ ভূমিকা পালন করেছিলেন, এটি যদি চালু হয়, তাহলে এটি হবে সৌর কোরোনা'য় উদ্দেশে উড়ে যাওয়া প্রথম মহাকাশযান।
সম্মাননা
সাদিয়া হাব্বাল তার কর্মজীবনে বহু দেশে ভ্রমণ করেছেন। তিনি বহু গবেষণা ও বিজ্ঞান অভিযানে অংশ নিয়েছেন, বহু বিশ্ববিদ্যালয়ে অধাপিকা হিসাবে নিযুক্ত ছিলেন। তার কর্মজীবনে বহু পুরস্কার ও সন্মাননা পেয়েছেন। তার পাওয়া উল্লেখ যোগ্য কিছু পুরস্কার ও সন্মাননা:
খুচরা বিক্রয়ের বিজ্ঞাপন
খুচরা বিক্রয়ের বিজ্ঞাপনের উদ্দেশ্যই হল খুচরো ব্যবসা অথবা নিজস্ব ব্যবসা গুলোর প্রচার বাড়ানো। বেশিতেবেশি, খুচরা বিজ্ঞাপন ব্যবহৃত হয় ভ্রমণব্যবস্থা এবং ব্যাংকিং শিল্পে।
গ্রহীতার অবস্থান মনস্থির হলে, স্বতন্ত্র বিজ্ঞাপনের সাফল্য প্রকাশ পায়। ডিজিটাল মার্কেটিং-এর ক্ষেত্রে জিও-মার্কেটিং এবং জিও-টার্গেটটিং-এর দ্বারা নিয়ন্ত্রণ করা সম্ভব।উদাহরণ স্বরূপ বলা যেতে পারে, কিছু কিছু নির্দিষ্ট পরিবেশের জন্যে বিজ্ঞাপন দেওয়া হয় ব্যানারের মাধ্যমে।
বাগেরহাট সদর উপজেলা
বাগেরহাট সদর উপজেলা বাংলাদেশের বাগেরহাট জেলার একটি প্রশাসনিক এলাকা।
প্রশাসনিক এলাকা
এই উপজেলার ইউনিয়নগুলো হচ্ছে -
গাজীপুর মেট্রোপলিটন পুলিশ
গাজীপুর মেট্রোপলিটন পুলিশ (জিএমপি) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।
ইতিহাস
গাজীপুর সিটি কর্পোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর মেট্রোপলিটন পুলিশ আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।
থানা
নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।
থানাগুলো হলো:
সদর থানা
পুর্বে এর নাম ছিলো জয়দেবপুর থানা। এর অধিভুক্ত শহরের ওয়ার্ডগুলো হলো: ১৯, ২০, ২১, ২২, ২৩, ২৪, ২৫, ২৬, ২৭, ২৮, ২৯, ৩০ ও ৩১নং ওয়ার্ড।
বাসন থানা
এর অধিভুক্ত ওয়ার্ড হলো: ১৩, ১৪, ১৫, ১৬, ১৭, ১৮নং ওয়ার্ড।
কাশিমপুর থানা
এর অধিভুক্ত ওয়ার্ডগুলো হলো: ১, ২, ৩, ৪, ৫ ও ৬নং ওয়ার্ড।
গাছা থানা
এর অধিভুক্ত ওয়ার্ডগুলো হলো: ৩২, ৩৩, ৩৪, ৩৫,৩৬, ৩৭ ও ৩৮নং ওয়ার্ড।
পূবাইল থানা
এর অধিভুক্ত ওয়ার্ডগুলো হলো: ৩৯, ৪০, ৪১ ও ৪২ নং ওয়ার্ড।
টঙ্গী পূর্ব থানা
এর অধিভুক্ত ওয়ার্ডগুলো হলো: ৪৩, ৪৪, ৪৫, ৪৬, ৪৭ নং ওয়ার্ড (শালিক চূড়া পূর্ণ ও গাজীপুরা পূর্ণ), ৪৮, ৪৯, ৫০ (আংশিক), ৫৫ (আংশিক), ৫৬, ও ৫৭নং (আংশিক) ওয়ার্ড।
টঙ্গী পশ্চিম থানা
ওয়ার্ড ৫০ (আংশিক), ৫১, ৫২, ৫৩, ৫৪, ৫৫ (আংশিক) ও ৫৭ নম্বর (আংশিক) ওয়ার্ড।
জনবল
গাজীপুর মহানগর পুলিশে একজন কমিশনার, দুইজন অতিরিক্ত কমিশনার, নয়জন উপকমিশনার, ছয় জন অতিরিক্ত উপ-কমিশনার, বারো জন সহকারী কমিশনার, ২০ জন ইস্পেক্টর, ১২০ জন এসআই ও ৭৫০ জন কনস্টেবলসহ ১১৫২টি পদ সৃষ্টি করা হয়। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১১৮ এ নেওয়া হবে।
ভীমপলাশি
ভীমপলাশি (বা ভীমপলশ্রী) হল হিন্দুস্থানি উচ্চাঙ্গসঙ্গীতের একটি রাগ। এটি কাফি ঠাটের অন্তর্গত। এর জাতি ঔড়ব-সম্পূর্ণ। এই রাগের বাদীস্বর মধ্যম, তবে সা এবং পা এর প্রাধান্য বেশি পরিলক্ষিত হয়। এর প্রকৃতি ধীরগতি সম্পন্ন এবং শান্ত ভাব সম্পন্ন। ইহাতে করূণ রস ফুটে উঠে। অপরাহ্নের পর এই রাগ পরিবেশন করা হয়।
আরোহণ এবং অবরোহণ
এই রাগটিতে "কোমল নি" এবং "কোমল গা" ব্যবহৃত হয়। এটি একটি ঔড়ব-সম্পূর্ণ রাগ, অর্থাৎ, এর আরোহণে ৫ টি স্বর এবং অবরোহণে ৭ টি স্বর ব্যবহৃত হয়।
(বন্দিশ) স্থায়ী এবং অন্তরা
রাগ ভীমপলাশী আশ্রিত, নিয়ামত খাঁ এর এই বন্দিশটি খুবই প্রচলিতঃ
স্থায়ীঃ
যা, যা রে আপনে মান্দিরাভা
সুনা পাবে গি (মোরা) সাস-নানাদিয়া
{বাংলা অনুবাদঃ
যাও,চলে যাও, তোমার মন্দিরে
পাছে শাশুড়ি-ননদিনী শুনে ফেলবে }
অন্তরাঃ
সুনা হো সদারাঙ, তুম কো চাহতা হ্যায়
কেয়া তুম মুঝসে ছালানা কিয়া্‌ ( অথবা, কেয়া তুম হামকো থাগানা দিয়া )
যা, যা রে,,,,,,,
শুনে যাও সদারঙ্গ, আমি সারাক্ষণ তোমাকেই চেয়েছি
প্রতিষ্ঠান এবং সম্পর্ক
সম্পর্কিত রাগগুলিঃ
ব্যবহার
মধ্যম অর্থাৎ মা হল সবচেয়ে গুরুত্বপূর্ণ নোট - এটি একটি 'ন্যাস' স্থানও বটে। উদাহরণ স্বরূপ বলা যেতে পারে, বিস্তারের ক্ষেত্রে - সা গা  মা, মা গা  মা, গা  মা পা,মা পা গা  মা পা (মা) গা  (মা) গা  মা... আরোহণে রে এবং ধা ব্যবহৃত করা হয় না। কিন্তু অবরোহণের সময় রে এবং ধা স্বর দুটি ব্যবহৃত হয়।
মোংলা উপজেলা
মোংলা উপজেলা বাংলাদেশের বাগেরহাট জেলার একটি প্রশাসনিক এলাকা।
অবস্থান ও আয়তন
মোংলা উপজেলা বাংলাদেশের দক্ষিণে অবিস্থত। এটি বাগেরহাট জেলার অন্তর্গত। এর আয়তন ১,৪৬১.২২ বর্গকিলোমিটার । এই উপজেলার উত্তরে রামপাল উপজেলা, দক্ষিণে সুন্দরবন ও বঙ্গোপসাগর, পূর্বে মোড়েলগঞ্জ উপজেলা ও শরণখোলা উপজেলা, পশ্চিমে খুলনা জেলার দাকোপ উপজেলা। মংলা উপজেলায় দুটি নদী অবস্থিত পশুর ও মংলা নদী।
প্রশাসনিক এলাকা
এই উপজেলার ইউনিয়ন সমূহ -
পেশা
কৃষি:২১.৪১% জেলে:৬.২৩% কৃষি শ্রমিক:১৩.৩৯% ব্যবসা বাণিজ্য:১৫.০৯% পরিবহন:১.৯৪% চাকরি:১৬.২৭% অন্যান্য:১৩.২৬%
জনসংখ্যার উপাত্ত
মংলার জনসংখ্যা প্রায় ১৩৭৯৪৭। পুরুষ:৫৪.৭৩% নারী:৪৫.২৪% মংলা উপজেলার জনসংখ্যা ৭৭৯৯৫
ধর্মের শতকরা হার
মুসলিম:৭১.৩১% হিন্দু:২৪.৯৫% অন্য:৩১.৭৪% মসজিদ আছে ৮৪ টি, মন্দির আছে ২৯ টি, টম্ফ ২টি, গীর্জা ১১টি।
শিক্ষা
শিক্ষা ও সাক্ষরতার হার ৪২.৮০% পুরুষ ৪৯.৬% মহিলা ৩৪.২%
কলেজ ৪টি, মাধ্যমিক বিদ্যালয় ২০টি, জুনিয়র স্কুল একটি, সরকারি প্রাথমিক বিদ্যালয় ১টি, বেসরকারকারি প্রাথমিক বিদ্যালয় ২৯টি, মাদ্রাসা ১৮টি।
রামপাল উপজেলা
রামপাল উপজেলা বাংলাদেশের বাগেরহাট জেলার একটি প্রশাসনিক এলাকা।
প্রশাসনিক এলাকা
এই উপজেলার ইউনিয়ন সমূহ হচ্ছে:
জনসংখ্যার উপাত্ত
রামপালের প্রায় ৮০% লোক উচ্চ শিক্ষায় শিক্ষিত আর প্রায় সবাই নিরক্ষরতা মুক্ত।
রংপুর মেট্রোপলিটন পুলিশ
রংপুর মেট্রোপলিটন পুলিশ (আরপিএমপি) হল বাংলাদেশ পুলিশের একটি বিভাগ, যারা রংপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।
ইতিহাস
বাংলাদেশের উত্তরাঞ্চলের ৮টি জেলা নিয়ে ২০১০ খ্রিষ্টাব্দের ২৫ জানুয়ারিতে বাংলাদেশের সপ্তম বিভাগ হিসেবে রংপুর বিভাগের কার্যক্রম শুরু হয়। এরপর ২০১২ সালের ২৮ জুলাই রংপুর পৌরসভাকে সিটি কর্পোরেশনে রূপান্তরিত করা হয়। তখন থেকেই রংপুরের জন্য আলাদা মহানগর পুলিশ সংস্থা তৈরীর প্রয়োজনীয়তা দেখা দেয়। ২০১৫ সালের ৭ ডিসেম্বর আরপিএমপি আইনের খসড়া অনুমোদন দেয় মন্ত্রিসভা। এরপর ২০১৭ সালের ২০ নভেম্বর চূড়ান্ত অনুমোদিত হয়। ২০১৮ সালের ১২ এপ্রিল জাতীয় সংসদ অধিবেশনে স্বরাষ্ট্রমন্ত্রী আসাদুজ্জামান খাঁন কামাল রংপুর মহানগর পুলিশ বিল-২০১৮ উত্থাপন করেন এবং তা কণ্ঠভোটে পাশ হয়। সবশেষে ২০১৮ সালের ১৬ সেপ্টেম্বর প্রধানমন্ত্রী শেখ হাসিনা ভিডিও কনফারেন্সের মাধ্যমে রংপুর মহানগর পুলিশের আনুষ্ঠানিক সূচনা ঘোষণা করেন।
আয়তন ও অবকাঠামো
রংপুর সিটি কর্পোরেশনে র আয়তন ২০৩ বর্গ কিলোমিটার হলেও ২৩৯.৭২ বর্গ কিলোমিটার এলাকা নিয়ে আরপিএমপি’র কার্যক্রম শুরু করা হয়। মূলত মাহিগঞ্জ থানা ও হারাগাছ থানার অধীনে বেশ কিছু ইউনিয়ন পরিষদকে অন্তর্ভুক্ত করা হয়েছে। রংপুরের বুড়িহাট রোডে প্রায় তিন একর জমির ওপর তিন তলা বাড়ি ভাড়া নিয়ে আরপিএমপি পুলিশ লাইন্স চালু করা হয়েছে। এছাড়া ধাপ ফাঁড়ির জন্য নির্মিত দোতলা ভবনে কমিশনার ও দুইজন উপ-কমিশনারের কার্যালয় স্থাপন করা হয়েছে।
থানা
রংপুর মহানগর পুলিশ ৬টি থানা নিয়ে গঠিত।
কোতয়ালি থানা
কোতয়ালি থানা নিম্নোক্ত এলাকা নিয়ে গঠিতঃ কেল্লাবন্দ (আংশিক), ভগি (আংশিক), নিশবেতগঞ্জ, ধাপ, চিকলীভাটা, রাঁধাবল্লভ, কাচারী বাজার, ইঞ্জিনিয়ার পাড়া, সেনপাড়া, গুপ্তপাড়া, শালবন, জুম্মাপাড়া, কামালকাছনা, বাহারকাছনা, নুরপুর, তেঁতুলতলা, চামড়াপট্টি, আলমনগর, বাবুপাড়া (আংশিক), বাবুখাঁ, গনেশপুর দোলাপাড়া, কলেজপাড়া (আংশিক), সাতগাড়া, পীরজাবাদ, রামপুরা, ভগিবালাপাড়া, মুন্সিপাড়া, কেরানীপাড়া, গুড়াতিপাড়া, মুলাটোল, ইসলামপুর, নীলকন্ঠ, পান্ডারদিঘী (আংশিক), রবার্টসন্সগঞ্জ, দেওডোবা (আংশিক), বিনোদপুর (আংশিক), রংপুর সদরের চন্দনপাট ইউনিয়ন, সদ্য পুষ্করণী ইউনিয়ন ও বদরগঞ্জের গোপালপুর ইউনিয়ন।
তাজহাট থানা
তাজহাট থানা নিম্নোক্ত এলাকা নিয়ে গঠিতঃ কেডিসি রোড, খেরবাড়ি, বাবুপাড়া (আংশিক), তাজহাট, পাটবাড়ি, আশরতপুর, পার্ক মোড়, লালবাগ, বড় রংপুর, তালুক ধর্মদাস, তালুক তামপাট, নগরমীরগঞ্জ, খোর্দ্দ তামপাট, খোর্দ্দ রংপুর, কলেজপাড়া, দর্শনা, ঘাঘটপাড়া, আক্কেলপুর, বিনোদপুর (আংশিক), মানজাই, কিসামত বিষু, নাজিরদিঘর, পানবাড়ি, আরাজি দাস, শেখপাড়া, মিঠাপুকুরের পায়রাবন্দ ইউনিয়ন ও রানীপুকুর ইউনিয়ন।
মাহিগঞ্জ থানা
মাহিগঞ্জ থানা নিম্নোক্ত এলাকা নিয়ে গঠিতঃ মাহিগঞ্জ, ধুমখাটিয়া, ডিমলা, নাছনিয়া, দহিগঞ্জ, বীরভদ্র বালাটারী, দেওয়ানটুলি, দেওয়ানটুলি ফতেপুর, সাতমাথা, আরাজি মন খামার, মহিন্দ্রা, তালুকবকশি, রাজুখাঁ, আজিজুল্লাহ, হোসেন নগর, তালুক রঘু, মেকুরা, নব্দিগঞ্জ, পীরগাছার কল্যাণী ইউনিয়ন ও পারুল ইউনিয়ন।
হারাগাছ থানা
হারাগাছ থানা নিম্নোক্ত এলাকা নিয়ে গঠিতঃ বেনুঘাট, বকসা, জমচড়া, গুলালবুদাই, বুদাই, কার্তিক, চানকুঠি, চব্বিশ হাজারী (আংশিক), আরাজি গুলালবুদাই, তপোধন, মহব্বতখাঁ, চিলমন, বধুকমলা, সাহেবগঞ্জ, কাছনা, বীরচরণ, মহাদেব, রামগোবিন্দ (আংশিক), কাউনিয়ার সারাই ইউনিয়ন ও হারাগাছ পৌরসভা।
হাজীরহাট থানা
হাজীরহাট থানা নিম্নোক্ত এলাকা নিয়ে গঠিতঃ মৌলভী পাড়া, হাজীরহাট, কুঠিয়াল পাড়া, বারঘরিয়া, হরিরাম পিরোজ, মনোহর, অভিরাম, শেখটারী, গোয়ালু, নিয়ামত (আংশিক), পান্ডারদিঘী (আংশিক), উত্তম রনচন্ডি (পাগলাপীর), চক ইসবপুর, নজিরের হাট, কামদেবপুর, পঞ্চিম, গিলাবাড়ি, পূর্ভ গিলাবাড়ি, জগদিশপুর, বকতিয়ারপুর, বিন্নাটারী, কেরানীরহাট, ভবানীপুর, রাধাকৃষ্ণ পুর গোপিনাথপুর (আংশিক), রংপুর সদরের হরিদেবপুর ইউনিয়ন, মমিনপুর ইউণিয়ন ও গঙ্গাচড়ার খলেয়া ইউনয়ন।
জনবল
রংপুর মহানগর পুলিশে একজন কমিশনার, একজন অতিরিক্ত কমিশনার, ছয়জন উপ-পুলিশ কমিশনার, ছয় জন অতিরিক্ত উপ-পুলিশ কমিশনার, বারো জন সহকারী পুলিশ কমিশনার, ২০ জন ইন্সপেক্টর, ১২০ জন এসআই ও ৭৫০ জন কনস্টেবলসহ ১১৮৫টি পদ সৃষ্টি করা হয়েছে। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১২৩ এ নেওয়া হবে।
ফকিরহাট উপজেলা
ফকিরহাট উপজেলা বাংলাদেশের বাগেরহাট জেলার একটি প্রশাসনিক এলাকা।
নামের উৎপত্তি
১৯৬৯ সালের ০৭ জুন ফকিরহাট পুলিশ স্টেশন স্থাপিত হয়। ১৯৮৩ সালের ১ আগস্ট ফকিরহাটকে মান উন্নিত থানা হিসাবে পরিগণিত করা হয়। উপজেলার নামকরণ সম্পর্কে সঠিকভাবে কিছুই জানা যায় না। তবে জনশ্রুতি আছে যে, ফকির মঙ্গল শাহ্ নামে এক আধ্যাতিক মুসলিম সাধক ভৈরব নদীর দক্ষিণ তীরে পুলিশ স্টেশনের কাছে তার আস্তানা তৈরী করেন। জানা যায় যে, অলৌকিক ঐশ্বরিক ক্ষমতার অধিকারী ছিলেন এই সাধক পুরষ। কালে কালে তার আস্তানাকে কেন্দ্র করে দোকান পাট বসতে থাকে। কালক্রমে তা বৃদ্ধি ও প্রসার লাভ করে হাটে রুপান্তরিত হয়। ফকিরের আস্তানাকে কেন্দ্র করে গড়ে উঠা এই হাট পরবর্তীতে ফকিরহাট নামে পরিচিতি লাভ করে।
অবস্থান ও আয়তন
ফকিরহাট ২২.৭৮০৬° উত্তর অক্ষাংশ ও ৮৯.৭০৮৩° পূর্ব দ্রাঘিমাংশে অবস্থিত। আয়তন হচ্ছে ১৬০.৬৮ বর্গ কিলোমিটার। ফকিরহাট উপজেলা বাগেরহাট জেলার পশ্চিমাংশে অবস্থিত। এই উপজেলার উত্তরে খুলনা জেলার রূপসা উপজেলা ও মোল্লাহাট উপজেলা, দক্ষিণে রামপাল উপজেলা, পূর্বে বাগেরহাট সদর উপজেলা ও চিতলমারী উপজেলা, পশ্চিমে খুলনা জেলার বটিয়াঘাটা উপজেলা ও রূপসা উপজেলা।
প্রশাসনিক এলাকা
ফকিরহাট উপজেলায় ১ টি উপজেলা পরিষদ, ৮ টি ইউনিয়ন পরিষদ এবং ১ টি পৌরসভা রয়েছে। উপজেলাটিতে উপজেলা প্রশাসনের সকল সরকারি প্রতিষ্ঠান রয়েছে। পাশাপাশি বিভিন্ন বেসরকারী প্রতিষ্ঠান ও মানবাধিকার সংগঠন কাজ করছে। এই উপজেলার ইউনিয়নগুলো হচ্ছে -
ইতিহাস
১৯৭১ সালে রাজাকার বাহিনী এখানে অনেক নির্যাতন চালায়। মুক্তিযুদ্ধের সময় শুভদিয়া ইউনিয়নে দেয়াপাড়া গ্রামে মুক্তিযোদ্ধাদের শিবিরে রাজাকারা আকস্মিক হামলা করেন।
অর্থনীতি
এখানকার অধিকাংশ লোক কৃষির উপর নির্ভরশীল। জনসংখ্যার ৩৮.১৫% কৃষি এবং কৃষি শ্রমিক, মাছ ধরায় ২.৮১%, মজুরি শ্রমিক হিসেবে ৬.০৭%, ব্যবসায়ী ১৪.৮৬%, পরিবহন ৩.০১%, সেবা কাজে ৮.০৩% এবং অন্যান্য জীবিকায় ৯.৮৬% নিযুক্ত আছে।
বিবিধ
বাংলাদেশের একমাত্র মহিষ প্রজনন কেন্দ্র ফকিরহাট উপজেলায় অবস্থিত।যার পাশাপাশি সরকারি ভেড়ার খামার অবস্থিত ফকিরহাটে।
মোড়েলগঞ্জ উপজেলা
মোরেলগঞ্জ উপজেলা বাংলাদেশের দ্বিতীয় বৃহত্তম উপজেলা। বাগেরহাট জেলার একটি প্রশাসনিক এলাকা।
প্রশাসনিক এলাকা
মোরেলগঞ্জ উপজেলা ১৬ টি ইউনিয়ন নিয়ে গঠিত। ১নং তেলিগাতী ইউনিয়ন, ২নং পঞ্চকরণ ইউনিয়ন, ৩নং পুটিখালী ইউনিয়ন, ৪নং দৈবজ্ঞহাটি ইউনিয়ন, ৫নং রামচন্দ্রপুর ইউনিয়ন, ৬নং চিংড়াখালী ইউনিয়ন, ৭নং হোগলাপাশা ইউনিয়ন, ৮নং বনগ্রাম ইউনিয়ন, ৯নং বলইবুনিয়া ইউনিয়ন, ১০নং হোগলাবুনিয়া ইউনিয়ন, ১১নং বহরবুনিয়া ইউনিয়ন, ১২নং জিউধরা ইউনিয়ন, ১৩নং নিশানবাড়িয়া ইউনিয়ন, ১৪নং বারইখালী ইউনিয়ন, ১৫নং মোরেলগঞ্জ ইউনিয়ন, ১৬নং খাউলিয়া ইউনিয়ন
ইতিহাস
খুলনা বিভাগের সর্ববৃহৎ উপজেলা মোরেলগঞ্জ। ইংরেজ মোরেল পরিবারের নামে নামকরণ হয় এ উপজেলার। জানা যায়, ইংরেজ শাসনের সুত্রপাতের পর ১৭৮১ সালে ইংরেজ সরকার কর্তৃক এখানে প্রথম শাসন কেন্দ্রর স্থাপিত হয় এবং এর ম্যাজিষ্টেট ও কালেক্টর হন বিদেশি সিভিলিয়ন মি: টিলম্যান হেঙ্কেল। এরপর যশোর জেলার প্রতিষ্ঠা ঘটে। বাগেরহাট তখন মহকুমাও হয়নি। বৃহত্তর খুলনা জেলা তখন ছিল যশোর জেলার অন্তর্গত। আর এর বড় অংশ জুড়ে ছিল সুন্দরবন। সে সময় হেঙ্কেল সাহেব প্রথম সুন্দরবন আবাদের প্রচেষ্টা চালান। কিন্তু জমিদারদের সাথে বিবাদের জেরে তা আর বেশিদূর অগ্রসর হতে পারেনি। ১৮২৮ সালে সুন্দরবনের সীমানা নির্ধারনের জন্য Regulation III of 1828 আইন পাস হয়। এ আইনের আওতায় ১৮৩০ সালে সুন্দরবন জরিপ করা হয়। সে সময় মি: ডামপায়ার সুন্দরবন এলাকা জরিপ করে একে কয়েকটি লটে (Lot) বিভক্ত করেন এবং পরে তা বন্দোবস্ত দেওয়া হয়। ১৮৪৯ সালে মোরেল পরিবারের মিসেস মোরেল পানগুচি ও বলেশ্বর নদীর মোহনায় সুন্দরবন বন্দোবস্ত (ইজারা) নিয়ে বন আবাদ করে বসতি গড়ে নীল চাষ শুরু করেন। তারপর সেখানে তারা বহু শ্রমিক নিয়োগ করে আবাদকৃত জমির পরিমাণ বাড়াতে থাকে। মোড়েল ভ্রাতাদের মধ্যে সবচেয়ে বৈষয়িক ও কর্মী ছিলেন রবার্ট মোরেল। তার উপর দায়িত্ব ছিল সমস্ত জমিদারদের দেখাশুনা ও পরিচালনা করা। তিনি সুন্দরবন আবাদের জন্য বরিশাল থেকে প্রচুর শ্রমিক আনেন। জানা যায়, এসব আবাদি শ্রমিকের অনেকেই সেখানে স্থায়ীভাবে থেকে যায়। এছাড়া পরবর্তিতে দূরদুরান্ত থেকেও প্রজারা এখানে আসতে থাকে। এতে মোড়েল সাহেবদের আয় ক্রমশ বাড়তে থাকে। তারা বসবাস ও নিজেদের শাসন পরিচালনার জন্য তখন বিরাট পাকা ভবন নির্মাণ করেন। এই ভবনটির অস্তিত্ব এখনও আছে যাকে স্থানীয় ভাবে কুঠীবাড়ি বলা হয়। তারা সেখানে বিরাট নারকেল সুপারির বাগান করেন এবং বাজার বসান। ক্রমে মোরেলদের নামানুসারে এ বাজারের নাম হয়ে যায় মোরেলগঞ্জ। পরে ইংরেজ সরকার কর্তৃক এ বাজারকে বন্দর হিসাবে ঘোষণা করা হয়। সে সময় বিভিন্ন পণ্য নিয়ে বিদেশি জাহাজ এসে ভিড়ত মোরেলগঞ্জ বন্দরে। পরে চর পড়ে যাওয়ায় ধীরে ধীরে এ বন্দর বন্ধ হয়ে যায়। নীল, নীলকর নিয়ে এই মোরেল পরিবারের সাথে মিশে আছে অনেক কাহিনী। এখানেই রচিত হয় ১৮৬১ সালে কৃষক বিদ্রোহের এক রক্তাক্ত অধ্যায়, যার নায়ক ছিলেন কৃষক রহিমউল্লা। মোরেল পরিবারের ম্যানেজার হেলির গুণ্ডাবাহিনীর সাথে প্রবল যুদ্ধে বীরত্বের সাথে নিহত হন তিনি। পরে অবশ্য এই রহিমুল্লাহ হত্যার জের ধরে মোরেলগঞ্জ থেকে মোরেল পরিবারের শাসন গোটাতে হয়েছিল ১৮৭৮ সালে। কিন্তু শুধু কালের স্বাক্ষী হয়ে এখনও রয়ে গেছে ‘কুঠিবাড়ি’ নামে পরিচিত তাদের নীলকুঠি।
জনসংখ্যার উপাত্ত
বর্তমান জনসংখ্যাঃ ৩৪৯৫৫১ জন
শিক্ষা প্রতিষ্ঠানঃ
অর্থনীতি
এ উপজেলায় বরফ কারখানা ৪ টি, ধানকল ৫৯ টি, কল ৪৬ টি এবং ৩০ টি ঢালাই কারখানা রয়েছে।
উপজেলার কুটিরশিল্পের মধ্যে বাঁশ ও বেতের বিভিন্ন কুটিরশিল্প উল্লেখযোগ্য।
শরণখোলা উপজেলা
শরণখোলা উপজেলা বাংলাদেশের বাগেরহাট জেলার একটি প্রশাসনিক এলাকা।
অবস্থান ও আয়তন
এই উপজেলার উত্তরে মোড়েলগঞ্জ উপজেলা, দক্ষিণে বঙ্গোপসাগর, পূর্বে মঠবাড়িয়া উপজেলা ও পাথরঘাটা উপজেলা, পশ্চিমে মোংলা উপজেলা।
প্রশাসনিক এলাকা
শরণখোলা উপজেলাটি চারটি ইউনিয়ন নিয়ে গঠিত। এই ইউনিয়নগুলো হচ্ছে-
যোগাযোগ ব্যবস্থা
শরণখোলা উপজেলায় নদী রয়েছে। তার মধ্যে সুপতি নদী একটি প্রধান নদী।
জনসংখ্যার উপাত্ত
মোট_জনসংখ্যা = ১,১০,৪০০+
শিক্ষা
৫৮.৯%
হাশেমিয় বিশ্ববিদ্যালয়
হাশেমিয় বিশ্ববিদ্যালয় (الجامعة الهاشمية) জর্ডানের একটি স্বায়ত্তশাসিত বিশ্ববিদ্যালয়। ১৯৯৫ সালে এটি প্রতিষ্ঠিত হয়। বিশ্ববিদ্যালয়টি জার্কা শহরের উপকন্ঠেই অবস্থিত। ক্রডিট আওয়ার পদ্ধতিতে এই বিশ্ববিদ্যালয়ে পাঠদান করা হয়ে থাকে। বিশ্ববিদ্যালয়ের প্রত্যেকটি বিভাগে নির্দিষ্ট সংখ্যক ক্রেডিট আওয়ার রয়েছে। এটি জর্ডানের প্রথম বিশ্ববিদ্যালয় যারা দু্ইটি গ্রীষ্মকালীন অর্ধবর্ষ পদ্ধতি শুরু করে। হাশেমীয় বিশ্ববিদ্যালয়য় বিভিন্ন বিষয়ে মাস্টার্স ডিগ্রী অফার করে থাকে। বিশ্ববিদ্যালয়টিতে যারা জর্ডানের অধিবাসী নয়, তাদের জন্যও ভর্তির ব্যবস্থা রয়েছে।
ভৌগোলিক অবস্থান
হাশেমীয় বিশ্ববিদ্যালয়য় জার্কা শহরের দুইটি আন্তর্জাতিক মহাসড়কের পাশেই অবস্থিত।
ইতিহাস
১৯৯১ সালের ১৯ জুন হাশেমীয় বিশ্ববিদ্যালয়য় প্রতিষ্ঠার লক্ষ্যে রাজকীয় ফরমান জারি হয়। ১৯৯৫ সালের ১৬ সেপ্টেম্বর থেকে বিশ্ববিদ্যালয়ে পাঠদান শুরু হয়। বিশ্ববিদ্যালয়টি মোট ৮৫১৯ একর জমির উপর নির্মিত হয়েছে। নবায়নযোগ্য শক্তি ও উচ্চতর শিক্ষায় বিশ্ববিদ্যালয়ের অনন্য অর্জনের জন্য প্রথম শ্রেণীর স্বাধীনতা আদেশ লাভ করেন।
বিভাগ ও বিশ্ববিদ্যালয় কার্যক্রম
হাশেমীয় বিশ্ববিদ্যালয়য়ে ১৯টি অনুষদ ও ইনিস্টিটিউট রয়েছে। এটি স্নাতক পর্যায়ে ৫২টি ডিগ্রী এবং স্নাতকোত্তর পর্যায়ে ৩৫টি ডিগ্রী (ডক্টোরেট, মাস্টার্স, উচ্চতর ডিপ্লোমা এবং বেশ কয়েকটি প্রফেশনাল ডিপ্লোমা প্রোগ্রামসহ) প্রদান করে থাকে।
মেডিসিন অনুষদ
২০০৫ – ২০০৬ শিক্ষাবর্ষে হাশেমীয় বিশ্ববিদ্যালয়য়ে মেডিসিন অনুষদ প্র্রতিষ্ঠার জন্য সিদ্ধান্ত গৃহীত হয়। ২০০৬-২০০৭ শিক্ষাবর্ষে এই অনুষদে প্রথম ছাত্রছাত্রী ভর্তি করানো হয়। বিশ্ববিদ্যালয়টি দেশটির স্বাস্থ্য মন্ত্রণালয় এবং রয়েল মেডিকেল সার্ভিসেসের সাথে একটি পারষ্পরিক সহযোগিতা স্মারক স্বাক্ষর করে। ২৫৭ ক্রেডিট আওয়ার সম্পন্ন করার পর ছাত্রছাত্রীদেরকে “ডক্টর অব মেডিসিন” এর বিএ ডিগ্রী প্রদান করা হয়ে থাকে। ২০১১ সালের শুরুর দিকে চিকিৎিসা বিজ্ঞানের বাস্তব উপাদানগুলির উপর আরও বেশি মনোযোগ দিয়ে অনুষদের বিভিন্ন কোর্সের ক্যারিকুলামে সংশোধন করা হয়। ২০১০ সালে বাদশাহ আব্দুল্লাহ ২ এর উপস্থিতিতে একটি জাঁকজমকপূর্ণ অনুষ্ঠানের মধ্য দিয়ে অনুষদটির আনুষ্ঠানিক পথচলা শুরু হয়।
প্রকৌশল অনুষদ
প্রকৌশল অনুষদ আগস্ট ১৯৯৮ সালে প্রতিষ্ঠিত হয়েছিল। অনুষদটি আট প্রোগ্রামে স্নাতক ও স্নাতকোত্তর ডিগ্রী প্রদান করে থাকে। এই অনুষদ যে ডিগ্রী প্রদান করে থাকে তার নাম হল—
মেক্যানিক্যাল এবং সিভিল ইঞ্জিনিয়ারিং, এনার্জি সিস্টেম, মেইনট্যানেন্স ম্যানেজমেন্ট এবং টেস্টিং টেকনোলজিতে মাস্টার্স ডিগ্রী প্রদান করে থাকে। অগাস্ট ২৮, ২০১৮ সালে, অনুষদটি অ্যাক্রিডিয়েশন বোর্ড ফর ইঞ্জিনিয়ারিং এন্ড টেকনোলজির মানদণ্ড পূরণ করে।
ফ্রান্স
ফ্রান্স (France ফ্রঁস্‌), যার সরকারি নাম ফরাসি প্রজাতন্ত্র (République Française  রেপ্যুব্লিক্‌ ফ্রঁসেজ়্‌), ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে। আয়তনের দিক থেকে ফ্রান্স ইউরোপের তৃতীয় বৃহত্তম রাষ্ট্র; রাশিয়া ও ইউক্রেনের পরেই এর স্থান। আর জনসংখ্যার দিক থেকে এটি ইউরোপের চতুর্থ বৃহত্তম রাষ্ট্র। মূল ভূখণ্ডের বাইরে বিশ্বের বিভিন্ন অঞ্চলে ফ্রান্সের দশটি উপনিবেশ আছে, যেগুলি বেশির ভাগই প্রাক্তন ফরাসি সাম্রাজ্য থেকে পাওয়া।
ভূগোল
ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন, লোয়ার, গারন এবং রোন।
প্রশাসনিক অঞ্চলসমূহ
ফ্রান্স নগরভিত্তিক রাষ্ট্র। জনসংখ্যার প্রায় তিন-চতুর্থাংশ শহরে বাস করেন। প্যারিস (ফরাসি Paris পারি) ফ্রান্সের রাজধানী ও সবচেয়ে গুরুত্বপূর্ণ শহর। ফ্রান্সের সবচেয়ে ঘনবসতিপূর্ণ অঞ্চল প্যারিসের বৃহত্তর মহানগর এলাকাতে প্রায় এক কোটি ২৫ লক্ষ লোকের বাস। এটি বিশ্বের অন্যতম গুরুত্বপূর্ণ বাণিজ্যিক ও সাংস্কৃতিক কেন্দ্র। ১৯শ শতকের মধ্যভাগে ব্যারন জর্জ ওজেনের সময় সড়কগুলির পরিবর্ধন করে, পুরাতন ভবন ধ্বংস করে ও নতুন নকশা মেনে বহু ভবন নির্মাণ করে পরিকল্পনামাফিক শহরটিকে ঢেলে সাজানো হয়।
ফ্রান্সের অন্যান্য বড় শহরের মধ্যে আছে লিয়োঁ (Lyon), যা উত্তর সাগর ও ভূমধ্যসাগরকে সংযোগকারী প্রাচীন রোন উপত্যকায় অবস্থিত। আরও আছে মার্সেই (Marseille), ভূমধ্যসাগরের উপকূলে অবস্থিত একটি বহুজাতিক সমুদ্রবন্দর; গ্রিক ও কার্থেজীয় বণিকেরা খ্রিস্টপূর্ব ষষ্ঠ শতকে এ শহরের পত্তন করে। নঁত (Nantes) আটলান্টিক মহাসাগরের তীরে অবস্থিত একটি গভীর পানির পোতাশ্রয় ও শিল্পকেন্দ্র। বর্দো (Bordeaux) গারন নদীর উপর অবস্থিত দক্ষিণ-পশ্চিম ফ্রান্সের প্রধান শহর।
জনসংখ্যা
ফরাসিরা বিশ্বের সবচেয়ে স্বাস্থ্যবান, ধনী ও সুশিক্ষিত জাতির একটি। দেশটিতে একটি পূর্ণাঙ্গ সমাজকল্যাণ ব্যবস্থা রয়েছে, যা প্রতিটি ফরাসি নাগরিকের ন্যূনতম জীবনের মান ও স্বাস্থ্যসেবা নিশ্চিত করে। বেশির ভাগ ফরাসি নাগরিক ফরাসি ভাষায় কথা বলেন। খ্রিস্টান ধর্মের রোমান ক্যাথলিক ধারা এখানকার মানুষের প্রধান ধর্ম।
সংস্কৃতি
ফরাসি সংস্কৃতি জগদ্বিখ্যাত; শিল্পকলা, সাহিত্য, গণিত, বিজ্ঞান, প্রকৌশল, নৃবিজ্ঞান, দর্শন ও সমাজবিজ্ঞানের উন্নয়নে ও প্রসারে ফ্রান্সের সংস্কৃতি ব্যাপক ভূমিকা রেখেছে। মধ্যযুগ থেকেই প্যারিস পাশ্চাত্যের সাংস্কৃতিক জীবনের কেন্দ্রবিন্দু। ফরাসি রন্ধনশৈলী ও পোষাকশৈলী (ফ্যাশন) বিশ্বের সর্বত্র অনুসৃত হয়।
রাজনীতি
সরকারী ও প্রশাসনিক ক্ষেত্রেও ফ্রান্স প্রভাব রেখেছে; ফ্রান্সই প্রথম বিশ্বকে ফরাসি বিপ্লবের মধ্য দিয়ে গণতন্ত্র উপহার দেয়। ফরাসি বিপ্লবের আদর্শে উজ্জীবিত হয়ে বহু প্রজন্ম ধরে বিশ্বের অন্যত্র অনেক সংস্কারবাদী ও বিপ্লবী আন্দোলন ঘটে।
বৈদেশিক সম্পর্ক
দেশটির সঙ্গে অন্যান্য দেশের সুসম্পর্ক রয়েছে। এই দেশের পাসপোর্টে ১২৫টি দেশে বিনা ভিসায় ভ্রমণ করা যায়, যা পাসপোর্ট শক্তি সূচকে ৩য় স্থানে রয়েছে।
অর্থনীতি
ফ্রান্সের মোট দেশজ উৎপাদনের মূল্য ২৫০০ কোটি মার্কিন ডলারের বেশি। ফলে ফ্রান্স ইউরোপের তৃতীয় বৃহত্তম ও বিশ্বের ষষ্ঠ বৃহত্তম অর্থনীতি । কৃষিদ্রব্য উৎপাদনে ফ্রান্স ইউরোপের সবচেয়ে গুরুত্বপূর্ণ দেশ; এটি মূলত খাদ্যশস্য, ওয়াইন, পনির ও অন্যান্য কৃষিদ্রব্য ইউরোপ ও সারা বিশ্বে রপ্তানি করে। ফ্রান্স ভারী শিল্পের দিক থেকেও বিশ্বের প্রথম সারির দেশ; এখানে মোটরযান, ইলেকট্রিক যন্ত্রপাতি, ও রাসায়নিক দ্রব্য উৎপাদন করা হয়। তবে ইদানীংকার দশকগুলিতে সেবামূলক শিল্প যেমন ব্যাংকিং, পাইকারী ও খুচরা বাণিজ্য, স্বাস্থ্যসেবা ও পর্যটন ফরাসি অর্থনীতিতে ব্যাপক ও প্রধান ভূমিকা রাখা শুরু করেছে। ফ্রান্স সরকার কর্তৃক নিবন্ধিত কোম্পানির সংখ্যা ২৯ লক্ষ। সেই হিসেবে দেশটিতে প্রতি বারো জনের জন্য একটি করে কোম্পানি রয়েছে।
ইতিহাস
ফ্রান্স পশ্চিমা বিশ্বের প্রাচীনতম রাষ্ট্রগুলির একটি। এর ইতিহাস সমৃদ্ধ ও বিচিত্র। ফ্রান্সের সর্বপ্রথম অধিবাসীদের সম্পর্কে তেমন বিশেষ কিছু জানা যায় না। দক্ষিণ-পশ্চিম ফ্রান্সের গুহায় পাওয়া ছবিগুলি প্রায় ১৫,০০০ খ্রিষ্টপূর্বাব্দের বলে অনুমান করা হয়। খ্রিস্টপূর্ব ৮ম শতক থেকে কেল্টীয় ও অন্যান্য গোত্রের লোকেরা ফ্রান্সে প্রবেশ করতে ও এখানে বসবাস করতে শুরু করে। প্রাচীনকালে ফ্রান্স অঞ্চল কেল্টীয় গল (Gaul) নামে পরিচিত ছিল। প্রাচীন রোমানরা খ্রিস্টপূর্ব ১ম শতকে ফ্রান্সের দখল নেয় এবং খ্রিস্টীয় ৫ম শতকে রোমান সাম্রাজ্যের পতন হওয়ার আগ পর্যন্ত অঞ্চলটি শাসন করে।
রোমের পতনের পর অনেকগুলি রাজবংশ ধারাবাহিকভাবে ফ্রান্স শাসন করে। মধ্যযুগে রাজতন্ত্রের প্রভাব খর্ব হয় এবং স্থানীয় শাসকভিত্তিক সামন্তবাদের উত্থান ঘটে। ১৪শ শতক থেকে ১৮শ শতক পর্যন্ত আবার রাজতন্ত্রের ক্ষমতা ধীরে ধীরে বৃদ্ধি পায়; এসময় ফ্রান্সের রাজারা ও তাদের মন্ত্রীরা ধীরে ধীরে একটি কেন্দ্রীয় আমলাতন্ত্র ও বড় আকারের সামরিক বাহিনী গড়ে তোলেন। ১৭৮৯ সালে ফরাসি বিপ্লবে রাজতন্ত্রের পতন ঘটে এবং এর পর বহু দশক ধরে ফ্রান্স রাজনৈতিক বিশৃঙ্খলায় নিমজ্জিত হয়। এ সত্ত্বেও নেপোলিয়ন বোনাপার্টের (স্থানীয় ফরাসি উচ্চারণ নাপোলেওঁ বোনাপার্ত) এর শাসনামলে ফ্রান্স একটি সংহত প্রশাসনিক রাষ্ট্র হিসেবে প্রতিষ্ঠালাভ করে।
১৯৫৮ সালে আলজেরিয়ায় ফরাসিবিরোধী আন্দোলন ফ্রান্সকে গৃহযুদ্ধের দিকে ঠেলে দিচ্ছিল। এসময় ফরাসি সরকার ২য় বিশ্বযুদ্ধের অন্যতম ফরাসি নেতা শার্ল দ্য গোল-কে (Charles de Gaulle) একনায়কের ক্ষমতা দান করে। দ্য গোল বিশ্ব রাজনৈতিক অঙ্গনে ফ্রান্সকে অন্যতম প্রধান শক্তি হিসেবে প্রতিষ্ঠা করেন। সাম্প্রতিককালে ফ্রান্স জার্মানির সাথে একত্রে মিলে গোটা ইউরোপের অর্থনীতি ও রাজনীতির সমন্বয়ে প্রধান ভূমিকা রেখে চলেছে।
যোগাযোগ
শার্ল দ্য গোল বিমানবন্দর এই দেশের মুখ্য আন্তর্জাতিক বিমানবন্দর। এটি ইউরোপের অন্যতম বৃহত্তম বিমানবন্দর।
পিটার ফক
পিটার মাইকেল ফক (Peter Michael Falk, ; জন্ম: ১৬ সেপ্টেম্বর ১৯২৭ - ২৩ জুন ২০১১) হলেন একজন মার্কিন অভিনেতা। তিনি দীর্ঘকালীন প্রচারিত টেলিভিশন ধারাবাহিক কলাম্বো (১৯৬৮-২০০৩)-এ লেফটেন্যান্ট কলাম্বো চরিত্রে অভিনয়ের জন্য সর্বাধিক পরিচিত, এই কাজের জন্য তিনি চারটি প্রাইমটাইম এমি পুরস্কার (১৯৭২, ১৯৭৫, ১৯৭৬, ১৯৯০) এবং একটি গোল্ডেন গ্লোব পুরস্কার (১৯৭৩) অর্জন করেন। তিনি প্রথমবার কলাম্বো চরিত্রে অভিনয় করেন দুটি ৯০ মিনিটের টিভি পাইলটে, প্রথমটি জিন ব্যারির সাথে ১৯৬৮ সালে এবং দ্বিতীয়টি লি গ্র্যান্টের সাথে ১৯৭১ সালে। অনুষ্ঠানটি পরবর্তীকালে এনবিসির রহস্য চলচ্চিত্র ধারাবাহিকের অংশ হিসেবে ১৯৭১ থেকে ১৯৭৮ সাল পর্যন্ত প্রচারিত হয় এবং পুনরায় ১৯৮৯ থেকে ২০০৩ সাল পর্যন্ত এবিসিতে প্রচারিত হয়।
ফক মার্ডার ইঙ্ক. (১৯৬০) ও পকেটফুল অব মিরাকলস্‌ (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি দ্য ডিক পাওয়েল থিয়েটার নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি ইট্‌স ম্যাড, ম্যাড, ম্যাড, ম্যাড ওয়ার্ল্ড (১৯৬৩), দ্য গ্রেট রেস (১৯৬৫), আঞ্জিও (১৯৬৮), আ ওম্যান আন্ডার দ্য ইনফ্লুয়েন্স (১৯৭৪), মার্ডার বাই ডেথ (১৯৭৬), দ্য চিপ ডিটেকটিভ (১৯৭৮), দ্য প্রিন্সেস ব্রাইড (১৯৮৭), উইংস অব ডিজায়ার (১৯৮৭), দ্য প্লেয়ার (১৯৯২), ও নেক্সট (২০০৭) চলচ্চিত্রে অভিনয় করেন।
প্রারম্ভিক জীবন
ফক ১৯২৭ সালের ১৬ই ডিসেম্বর নিউ ইয়র্ক সিটিতে জন্মগ্রহণ করেন। তার পিতা মাইকেল পিটার ফক (১৮৯৭-১৯৭১) ছিলেন পোশাক ও শুষ্ক পণ্যের দোকানের মালিক এবং তার মাতা ম্যাডেলিন (প্রদত্ত নাম: হচহাউজার, ১৯০৪-২০০১) ছিলেন একজন হিসাবরক্ষক। তারা দুজনেই ইহুদি বংশোদ্ভূত ছিলেন। পিতার দিকে থেকে তিনি পোলীয় ও রুশ এবং মায়ের দিক থেকে তিনি হাঙ্গেরীয় ও পোলীয় বংশোদ্ভূত। ফক নিউ ইয়র্কের অসিনিংইয়ে বেড়ে ওঠেন।
ফ্র্যাংক জ্যাপা
ফ্র্যাংক ভিনসেন্ট জ্যাপা (ডিসেম্বর ২১, ১৯৪০ - ডিসেম্বর ৪, ১৯৯৩) একজন মার্কিন বহু-বাদ্যযন্ত্রবাদক সংগীতশিল্পী, সুরকার এবং সঙ্গীত-দলনেতা ছিলেন। প্রথাবিরুদ্ধতা, উন্মুক্ত-রূপ প্রত্যুৎপন্ন রচনা (ইম্প্রোভাইজেশন), ধ্বনি নিয়ে পরীক্ষা-নিরীক্ষা, সাঙ্গীতিক কলানৈপুণ্য এবং মার্কিন সংস্কৃতির ব্যঙ্গ-বিদ্রূপ  তার সাঙ্গীতিক সৃষ্টিকর্মগুলির কিছু প্রধান চারিত্রিক বৈশিষ্ট্য। ৩০ বছরেরও বেশি সময়ব্যাপী কর্মজীবনে  জ্যাপা রক, পপ, জ্যাজ, জ্যাজ ফিউশন, ঐকবাদন এবং ম্যুজিক কোঁক্রেত ধরনের সঙ্গীতকর্ম রচনা করেন। তিনি তাঁর সঙ্গীতবাদকদল মাদার্স অভ ইনভেনশনের সাথে ও একক শিল্পী হিসেবে ৬০টিরও বেশি অ্যালবাম বা সঙ্গীত-সংকলন প্রকাশ করেন। এছাড়া জ্যাপা পূর্ণদৈর্ঘ্য চলচ্চিত্র এবং সঙ্গীত ভিডিও পরিচালনা করেন ও তাঁর প্রকাশিত অ্যালবামগুলির প্রচ্ছদ নকশা করেন। তাঁকে তাঁর প্রজন্মের সবচেয়ে উদ্ভাবনী এবং শৈলীগতভাবে বৈচিত্র্যময়  সংগীতবিদ হিসাবে বিবেচনা করা হয়।
জ্যাপা একজন স্ব-শিক্ষিত সুরকার এবং পরিবেশন শিল্পী ছিলেন। বিভিন্ন ধরনের সঙ্গীত তাঁকে প্রভাবিত করেছিল, ফলে তিনি এমন সব সংগীত রচনা করেন যেগুলি কখনও কখনও শ্রেণীকরণ করা দুরূহ। কৈশোরে তিনি বিংশ শতাব্দীর ধ্রুপদী আধুনিকতাবাদ, আফ্রিকান-মার্কিন রিদম অ্যান্ড ব্লুজ এবং ডু-ওয়াপ সংগীতের স্বাদ অর্জন করেছিলেন। তিনি উচ্চ বিদ্যালয়ে পড়াকালীন সময় পশ্চিমা শাস্ত্রীয় সংগীত রচনা করা শুরু করেন এবং একই সময়ে রিদম-অ্যান্ড-ব্লুজ সঙ্গীতদলে শুরুতে ড্রাম ও পরে বৈদ্যুতিক গিটার বাজানো শুরু করেন। ১৯৬৬ সালে তিনি মাদার্স অভ ইনভেনশন সঙ্গীতদলের সাথে তাঁর সর্বপ্রথম অ্যালবামটি প্রকাশ করেন, যার নাম ছিল ফ্রিক আউট!, যাতে প্রচলিত রক অ্যান্ড রোল বিন্যাসের গানের সাথে সম্মিলিত প্রত্যুৎপন্ন সঙ্গীতরচনা ও শব্দধারণকক্ষে -উৎপাদিত সাঁটাধ্বনির (সাউন্ড কোলাজ) সমন্বয় ঘটানো হয়। তিনি পরবর্তীতে রক, জ্যাজ বা ধ্রুপদী ভিত্তির উপরে এই বিবিধি-উৎসভিত্তিক পরীক্ষামূলক সঙ্গীত রচনার ধারা অব্যাহত রাখেন।
শৈশবঃ
জ্যাপা জন্মগ্রহণ করেছিলেন ২১শে ডিসেম্বর ১৯৪০ সালে মেরিল্যান্ডের বাল্টিমোরে। তার মা রোজমারি ছিলেন ইতালী য় (নেপোলিটান এবং সিসিলিয়ান) এবং ফরাসি বংশধর; তার পিতা, যার নাম ফ্রান্সিস ভিনসেন্ট জ্যাপার সাথে অ্যাঙ্গেল করা হয়েছিল, তিনি গ্রিক এবং আরব বংশোদ্ভূত সিসিলির পার্টিনিকোর বাসিন্দা ছিলেন।
জ্যাপা ছোটবেলায় প্রায়শই অসুস্থ থাকতেন, হাঁপানি, কান ও সাইনাসের সমস্যায় ভুগতেন। একজন চ্যাপ্টা য্যাপার প্রতিটি নাকের মধ্যে রেডিয়ামের একটি পেললেট কিয়ে তার সাইনোসাইটিসের চিকিৎসা করেছিলেন। সেই সময়ে, এমনকি চিকিৎসার রেডিয়েশনের ক্ষুদ্র পরিমাণের সম্ভাব্য ঝুঁকি সম্পর্কে খুব কমই জানা ছিল, এবং যদিও এটি দাবি করা হয়েছে যে অনুনাসিক রেডিয়াম চিকিৎসা ক্যান্সারের সাথে কার্যকরী সংযোগ রয়েছে, কোনও গবেষণাই নিশ্চিত করার জন্য যথেষ্ট পর্যাপ্ত প্রমাণ সরবরাহ করে নি এই।
নাসিকের চিত্রাবলী এবং রেফারেন্সগুলি তার সংগীত এবং গানে এবং সেইসাথে তার দীর্ঘকালীন সহযোগী ক্যাল শেনকেলের তৈরি কোলাজ অ্যালবাম কভারে উপস্থিত হয় appear জ্যাপা বিশ্বাস করেছিলেন যে তার শৈশবকালীন রোগগুলি সরিষার গ্যাসের সংস্পর্শের কারণে হতে পারে, নিকটস্থ রাসায়নিক যুদ্ধযুদ্ধের তহবিল থেকে প্রকাশিত হয়েছিল এবং বাল্টিমোরে থাকাকালীন তার স্বাস্থ্যের অবনতি ঘটেছিল1952 সালে, তার পরিবার স্বাস্থ্যের কারণেই ক্যালিফোর্নিয়ায় মন্টেরে স্থানান্তরিত হয়েছিল, যেখানে তার বাবা নেভাল স্নাতকোত্তর বিদ্যালয়ে ধাতববিদ্যার পাঠদান করেছিলেন। তারা শীঘ্রই ক্যালিফোর্নিয়ার ক্লেমরন্টে এবং তারপরে অবশেষে সান-এ স্থায়ীভাবে বসবাসের আগে চলে গেলেন। দিয়েগো।
প্রথম বাদ্যযন্ত্রের আগ্রহ:
জ্যাপা ড্রামার হিসাবে সান দিয়েগোতে মিশন বে হাই স্কুলে তার প্রথম ব্যান্ডে যোগদান করেছিলেন। একই সময়ে, তার বাবা-মা একটি ফোনোগ্রাফ কিনেছিলেন, যা তাকে সংগীতের প্রতি আগ্রহ বাড়িয়ে তোলার জন্য এবং তার রেকর্ড তৈরির কাজ শুরু করেছিল সংগ্রহ।দ্য রাফ গাইড টু রক (২০০৩) অনুসারে, "কিশোর বয়সে জ্যাপাকে একই সাথে কালো আর অ্যান্ড বি দ্বারা যুক্ত করা হয়েছিল (জনি 'গিটার' ওয়াটসন, গিটার স্লিম), ডু-ওয়াপ (চ্যানেলস, দ্য ভেলভেটস), ইগর স্ট্রাভিনস্কি এবং অ্যান্টন ওয়েবার্নের আধুনিকতাবাদ এবং এডগার্ড ভারেসের মতবিরোধী শব্দ পরীক্ষা।
আর এন্ড বি সিঙ্গলসটি জাপুর জন্য প্রথম দিকে ক্রয় করা হয়েছিল, যা তিনি তাঁর সারা জীবন ধরে রেখেছিলেন। তিনি নিজের স্বার্থে বিশেষত ড্রামস এবং অন্যান্য পার্সিউশন যন্ত্রগুলির শব্দগুলিতে আগ্রহী ছিলেন। ১২ বছর বয়সে, তিনি একটি ফাঁদ ড্রাম পেয়েছিলেন এবং অর্কেস্ট্রাল পার্কিউশনটির মূল বিষয়গুলি শিখতে শুরু করেছিলেন।আধুনিক শাস্ত্রীয় সংগীতের বিষয়ে জ্যাপার গভীর আগ্রহ শুরু হয়েছিল যখন তিনি স্যাম গুডির রেকর্ড স্টোর চেইন সম্পর্কে একটি লুক ম্যাগাজিন নিবন্ধ পড়েছিলেন। দ্য কমপ্লেট ওয়ার্কস অফ এডগার্ড ভারেস, খণ্ড এক হিসাবে অস্পষ্ট হিসাবে এলপি বিক্রির ক্ষমতার প্রশংসা করেছেন।  ইএমএস রেকর্ডিংয়ের দ্বারা নির্মিত ভারসের পার্কিউশন রচনা আইওনেশনকে "ড্রামস এবং অন্যান্য অপ্রীতিকর এক অদ্ভুত গণ্ডগোল হিসাবে আখ্যায়িত করেছে" শোনাচ্ছে "। জ্যাপা ভার্সের সংগীত সন্ধান করার সিদ্ধান্ত নিয়েছে। এক বছর ধরে অনুসন্ধানের পরে, জ্যাপা একটি অনুলিপি পেয়েছিলেন (তিনি "পাগল বিজ্ঞানী" কভারের ভারেসের ছবি দেখার কারণে এলপি লক্ষ্য করেছিলেন)। তার কাছে পর্যাপ্ত অর্থ না পেয়ে তিনি বিক্রয়কর্মীকে ছাড়ের বিনিময়ে রেকর্ডটি বিক্রি করতে প্ররোচিত করেছিলেন।  এভাবে ভার্সের সংগীত এবং অন্যান্য আধুনিক শাস্ত্রীয় সুরকারদের জন্য তার আজীবন আবেগ শুরু হয়েছিল। তিনি তার দাদা-দাদি, বিশেষত পুকিনির অপেরা আরিয়াস দ্বারা শ্রুত করা ইতালীয় শাস্ত্রীয় সংগীতও পছন্দ করেছিলেন।
১৯৫৬ সালের মধ্যে, জ্যাপা পরিবার এডওয়ার্ডস এয়ার ফোর্স বেসের নিকটে অবস্থিত মোজভা মরুভূমির অ্যান্টেলোপ উপত্যকার একটি ছোট এয়ারস্পেস এবং কৃষিক্ষেত্র ল্যানকাস্টারে চলে গিয়েছিলেন; পরে তিনি 1973 সালের ট্র্যাক "দ্য সান এর ভিলেজ" তে সান ভিলেজ (ল্যাঙ্কাস্টারের নিকটবর্তী শহর) উল্লেখ করবেন। জ্যাপার মা তার সংগীত আগ্রহের জন্য তাকে উত্সাহিত করেছিলেন। যদিও সে ভারসের সংগীতকে অপছন্দ করত, তবুও তিনি পুত্রকে সুরকারের কাছে ১৫তম জন্মদিনের উপহার হিসাবে দীর্ঘ দূরত্বের কল দিতে যথেষ্ট আগ্রহী ছিলেন।  দুর্ভাগ্যক্রমে, ভারেস তখন ইউরোপে ছিলেন, সুতরাং জ্যাপা সুরকারের সাথে কথা বলেছিলেন স্ত্রী এবং তিনি পরামর্শ দিয়েছেন তিনি পরে ফোন করুন। একটি চিঠিতে ভারেস তার আগ্রহের জন্য তাকে ধন্যবাদ জানিয়েছিল এবং তাকে এমন একটি রচনা সম্পর্কে বলেছিল যে তিনি "ডেরেটস" নামে কাজ করছেন। মরুভূমির শহর ল্যানকাস্টারে বাস করা, জ্যাপা এইটিকে খুব রোমাঞ্চকর মনে করেছিল। ভারেস কখনও নিউইয়র্ক এলে তাকে দেখার জন্য আমন্ত্রণ জানিয়েছিল। বৈঠকটি কখনই হয় নি (ভারেস ১৯৬৫ সালে মারা যান) তবে জ্যাপা চিঠিটি তৈরি করেছিলেন এবং সারা জীবন ধরে রেখেছিলেন।
অ্যান্টেলোপ ভ্যালি হাই স্কুলে, ঝাপ্পা ডন গ্লেন ভ্লিয়েটের সাথে দেখা করেছিলেন (যিনি পরে তার নাম পরিবর্তন করে ডন ভ্যান ভিলেট রেখেছিলেন এবং মঞ্চের নাম ক্যাপ্টেন বিফিয়ার্ট গ্রহণ করেছিলেন)। জ্যাপা এবং ভ্লিয়েট ঘনিষ্ঠ বন্ধু হয়ে ওঠেন, আর অ্যান্ড বি রেকর্ডগুলির প্রতি আগ্রহী হন এবং তাদের ক্যারিয়ার জুড়ে একে অপরকে বাদ্যযন্ত্রকে প্রভাবিত করে। একই সময়ে, ব্ল্যাকআউটস স্থানীয় ব্যান্ডে ড্রাম বাজানো শুরু করে। এই ব্যান্ডটি বর্ণগতভাবে বৈচিত্র্যময় ছিল এবং ইউক্লিড জেমস "মোটরহেড" শেরউডকে অন্তর্ভুক্ত করেছিল যারা পরবর্তীকালে মাদারস অফ ইনভেস্টেশনের সদস্য হয়েছিলেন। গিটারে জ্যাপার আগ্রহ বেড়ে যায় এবং ১৯৫৭ সালে তাকে প্রথম উপকরণ দেওয়া হয়। তার প্রাথমিক প্রভাবগুলির মধ্যে জনি "গিটার" ওয়াটসন, হাওলিন 'ওল্ফ এবং ক্লারেন্স "গেটমথ" ব্রাউন ছিল। (১৯৭০ / ৮০এর দশকে, তিনি ওয়াটসনকে বেশ কয়েকটি অ্যালবামে পারফর্ম করার জন্য আমন্ত্রণ জানিয়েছিলেন।) জ্যাপা একককে "বায়ু ভাস্কর্য" গঠনের সমতুল্য হিসাবে বিবেচনা করেছিলেন, [20] এবং একটি সারগ্রাহী, উদ্ভাবনী এবং অত্যন্ত ব্যক্তিগত শৈলীর বিকাশ করেছিলেন। তিনি মিশরীয় সুরকার হালিম এল-দভ দ্বারাও প্রভাবিত হয়েছিলেন।
রচনা রচনা ও ব্যবস্থাপনার বিষয়ে জা্প্পার আগ্রহ তার শেষ হাই স্কুল বছরগুলিতে প্রসার লাভ করেছিল। তার শেষ বর্ষের মধ্যে, তিনি স্কুল অর্কেস্ট্রাটির জন্য অ্যাভেন্ট-গার্ড পারফরম্যান্সের টুকরো রচনা, ব্যবস্থা এবং পরিচালনা করছিলেন। তিনি ১৯৫৮ সালে অ্যান্টেলোপ ভ্যালি হাই স্কুল থেকে স্নাতক হয়েছিলেন এবং পরে তার দু'জন সংগীত শিক্ষককে স্বীকৃতি দিয়েছিলেন ১৯৬৬ এর অ্যালবাম ফ্রিক আউট! তার পরিবারের ঘন ঘন পদক্ষেপের কারণে, জ্যাপা কমপক্ষে ছয়টি বিভিন্ন উচ্চ বিদ্যালয়ে অংশ নিয়েছিল এবং একজন ছাত্র হিসাবে তিনি প্রায়শই বিরক্ত হয়ে পড়েছিলেন এবং কিশোর প্রতিবাদে ক্লাসের বাকী অংশকে বিভ্রান্ত করার জন্য তাকে দেওয়া হয়েছিল। ১৯৫৯ সালে তিনি চফী কলেজে পড়েন তবে একটি সেমিস্টারের পরে চলে যান এবং তারপরে আনুষ্ঠানিক পড়াশুনার প্রতি অপছন্দ বজায় রেখেছিলেন, ১৫ বছর বয়সে তার বাচ্চাদের স্কুল থেকে সরিয়ে নিয়ে কলেজের জন্য অর্থ দিতে অস্বীকার করেছিলেন।
জ্যাপা ১৯৫৯ সালে বাড়ি ছেড়ে চলে যান এবং লস অ্যাঞ্জেলেসের ইকো পার্কের একটি ছোট অ্যাপার্টমেন্টে চলে আসেন। পোমোনা কলেজের প্রফেসর কার্ল কোহনের সাথে তার ব্যক্তিগত রচনা অধ্যয়নের অল্প সময়কালে ক্যাথরিন জে "কে" শেরম্যানের সাথে দেখা করার পরে তারা অন্টারিওতে একসাথে চলে এসেছিলেন এবং ১৯৬০ সালের ২৮ ডিসেম্বর বিয়ে করেছিলেন। জ্যাপা তার জন্য কাজ করেছিলেন কপিরাইটার হিসাবে বিজ্ঞাপনের জন্য স্বল্প সময়ের। বাণিজ্যিক জগতে তার বসবাস খুব সংক্ষিপ্ত ছিল, তবে তাকে তার কাজকর্মের জন্য মূল্যবান অন্তর্দৃষ্টি দিয়েছিল।তার কর্মজীবন জুড়ে তিনি তার কাজের দৃশ্যমান উপস্থাপনা সম্পর্কে গভীর আগ্রহী ছিলেন, তার কয়েকটি অ্যালবাম কভার ডিজাইন করেছিলেন এবং নিজের চলচ্চিত্র এবং ভিডিও পরিচালনা করছেন।
ব্যক্তিগত জীবন
জ্যাপা ১৯৬০ থেকে ১৯৬৩ সাল পর্যন্ত ক্যাথরিন জে "কায়" শেরম্যানের সাথে বিবাহ বন্ধনে আবদ্ধ হন। ১৯৬৭ সালে তিনি অ্যাডিলেড গেইল স্লাটম্যানকে বিয়ে করেন। তার এবং তার দ্বিতীয় স্ত্রীর চারটি সন্তান ছিল: মুন, দ্বিজিল, আহমেট ও ডিভা।
জ্যাপার মৃত্যুর পরে, তার বিধবা গাইল জ্যাপা ফ্যামিলি ট্রাস্ট তৈরি করেছিলেন, যা জ্যাপার সংগীত এবং অন্যান্য সৃজনশীল আউটপুটের অধিকারের অধিকারী: জ্যাপার আজীবনকালে ৬০টিরও বেশি অ্যালবাম প্রকাশিত হয়েছিল এবং মরণোত্তর ৪০ টি। ২০১৫ সালের অক্টোবরে গাইলের মৃত্যুর পরে, জ্যাপার কনিষ্ঠ বাচ্চা, আহমেট ও ডিভা, প্রত্যেকের ৩০% শেয়ারের সাথে ট্রাস্টের নিয়ন্ত্রণ পেয়েছিল, এবং তার বড় ছেলে, মুন এবং দ্বিজিলকে প্রত্যেকের 20% কম শেয়ার দেওয়া হয়েছিল।
বাদ্যযন্ত্র এবং বিকাশ
অ্যাডগার্ড ভারেস, ইগর স্ট্রাভিনস্কি এবং অ্যান্টন ওয়েবার্নের মতো অ্যাভান্ট-গার্ডের সুরকার দ্বারা প্রভাবিত হয়েছিলেন জ্যাপা; ১৯৫০ এর দশকের ব্লুজ শিল্পীরা ক্লেরাস "গেটমথ" ব্রাউন, গিটার স্লিম, হাওলিন ওল্ফ, জনি "গিটার" ওয়াটসন, এবং বিবি কিং;মিশরীয় সুরকার হালিম এল দভ আরএন্ডবি এবং ডু-ওয়াপ গ্রুপ (বিশেষত স্থানীয় পাচুকো গ্রুপ) ); এবং আধুনিক জাজ। তার নিজস্ব ভিন্ন ভিন্ন জাতিগত পটভূমি এবং বৃহত্তর লস অ্যাঞ্জেলেসের চারপাশে বিবিধ সামাজিক ও সাংস্কৃতিক মিশ্রণটি জ্যাপাকে ভূগর্ভস্থ সংগীতের একজন অনুশীলনকারী হিসাবে এবং পরে "মূলধারার" সামাজিক, রাজনৈতিক এবং তার বিরুদ্ধে পরবর্তী সময়ে অবিশ্বস্ত ও প্রকাশ্য সমালোচনামূলক মনোভাব গঠনের ক্ষেত্রে গুরুত্বপূর্ণ ছিল। বাদ্যযন্ত্র তিনি প্রায়শই সাইকেডেলিয়া, রক অপেরা এবং ডিস্কোর মতো বাদ্যযন্ত্রকে আলোকিত করেছিলেন।তার পরবর্তী রচনায় শো থিম এবং বিজ্ঞাপনের জিংলগুলির উদ্ধৃতি দ্বারা প্রদর্শিত হয়েছে।
জ্যাপার অ্যালবামগুলি বিচ্ছিন্নভাবে তার অ্যালবামগুলির উপাদানগুলিতে যোগদান করে বিযুক্ত ট্র্যাকগুলির বিস্তৃত ব্যবহার করে তার মোট আউটপুট একটি ধারণাগত ধারাবাহিকতা দ্বারা একীভূত হয়েছে যাকে তিনি "প্রজেক্ট / অবজেক্ট" বলে অভিহিত করেছেন, তার অ্যালবাম জুড়ে অসংখ্য বাদ্যযন্ত্র বাক্যাংশ, ধারণা এবং চরিত্রগুলি আবার উপস্থিত হয়েছে তিনি এটিকে একটি "ধারণাগত ধারাবাহিকতা" হিসাবেও অভিহিত করেছেন যার অর্থ যে কোনও প্রকল্প বা অ্যালবাম একটি বৃহত প্রকল্পের অংশ ছিল। সমস্ত কিছু সংযুক্ত ছিল এবং বাদ্য থিম এবং লিরিক্সগুলি পরে অ্যালবামগুলিতে বিভিন্ন আকারে হাজির হয়েছিল। জ্যাপার পুরো ধারণাগত ধারাবাহিকতা চিহ্ন পাওয়া যায়।
কচুয়া উপজেলা, বাগেরহাট
কচুয়া উপজেলা বাংলাদেশের বাগেরহাট জেলার একটি প্রশাসনিক এলাকা।
অবস্থান ও আয়তন
এই উপজেলার উত্তরে চিতলমারী উপজেলা, দক্ষিণে মোড়েলগঞ্জ উপজেলা, পূর্বে পিরোজপুর জেলার নাজিরপুর উপজেলা ও পিরোজপুর সদর উপজেলা, পশ্চিমে বাগেরহাট সদর উপজেলা।
প্রশাসনিক এলাকা
কচুয়া উপজেলার ইউনিয়নগুলো হচ্ছে -
ইতিহাস
কচুয়া উপজেলার নামকরণ জমিদার কচু রায়ের নামানুসারে করা হয়েছে বলে শোনা যায়। কচুয়া উপজেলার আয়তন ১৩১.৬২ বর্গ কিলোমিটার। কচুয়া পূর্বে বাকেগঞ্জ তথা বরিশালের একটি প্রশাসনিক ইউনিট ছিল। ১৮৬৩ সালে বাগেরহাটকে মহকুমা করা হলে কচুয়াকে বরিশাল থেকে কেটে এনে বাগেরহাটের (তৎকালীন যাশোর জেলার) অন্তর্ভুক্ত করা হয়। নারিকেল সুপারী উৎপাদনে কচুয়ার বিশেষ খ্যাতি রয়েছে। কচুয়া উপজেলার উল্লেখযোগ্য জলাশয় হিসেবে বলেশ্বর, তালেশ্বর ও বিষখালী নদী ও লড়ার খাল উল্লেখযোগ্য।
জর্জ চাকিরিস
জর্জ চাকিরিস (George Chakiris; জন্ম: ১৬ সেপ্টেম্বর ১৯৩৪) হলেন একজন মার্কিন নৃত্যশিল্পী, গায়ক ও অভিনেতা। তিনি ওয়েস্ট সাইড স্টোরি চলচ্চিত্রে বার্নার্ডো চরিত্রে অভিনয়ের জন্য সর্বাধিক পরিচিত, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
প্রারম্ভিক জীবন
চাকিরিস ১৯৩৪ সালের ১৬ই সেপ্টেম্বর ওহাইওর নরউডে জন্মগ্রহণ করেন। তার পিতা স্টিভেন চাকিরিস এবং মাতা জো (প্রদত্ত নাম: আনাস্তাসিয়াডো) গ্রিস হতে মার্কিন যুক্তরাষ্ট্রে আসেন। চাকিরিস অ্যারিজোনার টাসকন ও লং বিচের হাই স্কুলে পড়াশোনা করেন। তিনি এক বছর কলেজে পড়াশোনা করেন, কিন্তু তিনি নৃত্যে আগ্রহী হয়ে ওঠায় কলেজ ত্যাগ করে আমেরিকান স্কুল অব ড্যান্সে ভর্তি হন। তিনি একটি বিভাগীয় বিতাণির বিজ্ঞাপন শাখায় কাজ করতেন এবং রাতে নৃত্যের তালিম নিতেন।
প্রারম্ভিক চলচ্চিত্র জীবন
১৯৪৭ সালে সং অব লাভ দিয়ে চাকিরিসের চলচ্চিত্রে অভিষেক হয়। পরবর্তী কয়েক বছর তিনি অপ্রধান চরিত্রে অভিনয় করেন, বিশেষ করে সঙ্গীতধর্মী চলচ্চিত্রসমূহে নৃত্যশিল্পী বা নৃত্যদলের সদস্য হিসেবে, তন্মধ্যে রয়েছে দ্য গ্রেট কারুসো (১৯৫১), স্টারস অ্যান্ড স্ট্রাইপস্‌ ফরেভার (১৯৫২), কল মি ম্যাডাম (১৯৫৩), সেকেন্ড চান্স (১৯৫৩), ও দ্য ফাইভ থাউজেন্ড ফিঙ্গারস অব ডক্টর টি. (১৯৫৩)।
প্যারামাউন্ট
চাকিরিস নৃত্যশিল্পী হিসেবে হোয়াইট ক্রিসমাস (১৯৫৪)-এ কাজ করেন। রোজাম্যারি ক্লুনির "লাভ, ইউ ডিন্ট ডু রাইট বাই মি" গানের একটি দৃশ্যে চাকিরিস ও ক্লুনির প্রচারণামূলক ছবি দর্শক মহলে সাড়া ফেলে এবং তারা প্যারামাউন্টের কাছে চিঠি লিখতে শুরু করেন। প্যারামাউন্ট পিকচার্স একটি চলচ্চিত্রের জন্য তার সাথে চুক্তি করে। চাকিরিস পরবর্তীকালে বলেন, "রোজাম্যারির সাথে আমার ছবির জন্য আমি ভাগ্যবান ছিলাম।" তিনি দ্য কান্ট্রি গার্ল (১৯৫৪)-এ এবং রোজালিন্ড রাসেলের সাথে দ্য গার্ল রাশ (১৯৫৫)-এ নৃত্য করে হেডা হপারের কাছ থেকে ইতিবাচক পর্যালোচনা অর্জন করেন।
এমজিএম মিট মি ইন লাস ভেগাস (১৯৫৬)-এর জন্য তাকে প্যারামাউন্টের কাছ থেকে ধারে নিয়ে যানে এবং তিনি লাস ভেগাসে নৃত্য করেন।
বিকেন্দ্রীকরণ
বিকেন্দ্রীকরণ এমন একটি সংবিধিবদ্ধ পদ্ধতি যেখানে কোন কেন্দ্রীয় সরকার, আঞ্চলিক বা স্থানীয় পর্যায়ে প্রশাসনিক ক্ষমতা অর্পণ করে। এটি একধরনের 'প্রশাসনিক বিকেন্দ্রীকরণ'।বিকেন্দ্রীকরণের মাধ্যমে একটি দেশের কোন অঞ্চল তার প্রয়োজন অনুযায়ী আইনপ্রণয়ন করতে পারে এবং অঞ্চলগুলিতে স্বায়ত্তশাসনের (স্বশাসন) মাত্রা বৃদ্ধি পায়।
বিকেন্দ্রীকরণ পদ্ধতি, 'যুক্তরাষ্ট্রীয় শাসনব্যবস্থা' বা ফেডারেশন থেকে আলাদা কারণ বিকেন্দ্রীকরণ পদ্ধতিতে 'প্রকৃত ক্ষমতা' কেন্দ্রের হাতে থাকে এবং আঞ্চলিক পর্যায়ে 'বিকেন্দ্রীকৃত ক্ষমতা' ক্ষণস্থায়ী হয় যেটি কেন্দ্র যেকোন সময়ে ফিরিয়ে নিতে পারে।তাই,রাষ্ট্র খাতা-কলমে (আইনানুসারে) একক কোন কেন্দ্রীয় সরকারের অধীনেই থাকে। যে আইনের দ্বারা বিকেন্দ্রিত 'আঞ্চলিক আইনসভা' তৈরি করা হয়,তা কেন্দ্রীয় সরকার অন্যান্য আইনের মতই বাতিল অথবা সংশোধন করতে পারে।অন্যদিকে,যুক্তরাষ্ট্রীয় (ফেডারেশন) পদ্ধতিতে আঞ্চলিক বা প্রাদেশিক সরকারের ক্ষমতা দেশের সংবিধান কর্তৃক নিশ্চিত করা থাকে যা কেন্দ্রীয় সরকার ইচ্ছানুসারে তুলে নিতে পারেনা (প্রাদেশিক সরকারের অনুমতি ও সংবিধান পরিবর্তন ব্যতীত)।অর্থাৎ,যুক্তরাষ্ট্রীয় ব্যবস্থার তুলনায় বিকেন্দ্রীকরণ পদ্ধতিতে আঞ্চলিক সরকারের নিরাপত্তা কম।
অস্ট্রেলিয়া
অস্ট্রেলিয়া একটি ফেডারেশান (যুক্তরাষ্ট্রীয় পদ্ধতিতে শাসিত একাধিক অঙ্গরাজ্যের সমষ্টি)।এতে ছয়টি অঙ্গরাজ্য এবং দুটি অঞ্চল (যাদের ক্ষমতা রাজ্যগুলোর তুলনায় কম) আছে।
'অস্ট্রেলীয় রাজধানী অঞ্চল' ১৯৭৮ সালের গণভোটে স্বায়ত্তশাসন প্রত্যাখান করে,তবে ১৯৭৯ সালে 'হাউস অফ এসেম্বলি' (বিধায়কদের সমাবেশকক্ষ) গঠনের মাধ্যমে এ অঞ্চলে স্বশাসনের জন্য অল্প কিছু ক্ষমতা দেয়া হয়,এবং পরবর্তীতে ১৯৮৮ সালে 'অস্ট্রেলীয় রাজধানী অঞ্চল আইনসভা' গঠনের মাধ্যমে এ ক্ষমতা বাড়ানো হয়।
অস্ট্রেলিয়ার উত্তরাঞ্চলের নাগরিকেরা ১৯৯৮ সালের এক গণভোটে, 'উত্তরাঞ্চলকে' একটি অঞ্চল থেকে অস্ট্রেলিয়ার একটি অঙ্গরাজ্যে পরিণত করার প্রস্তাবকে প্রত্যাখান করে।(ফলাফলটি 'অস্ট্রেলীয় সরকার' ও ‘উত্তরাঞ্চল সরকার' উভয়কে বিস্মিত করে।)
কানাডা
যদিও কানাডাতে যুক্তরাষ্ট্রীয় শাসনব্যবস্থা রয়েছে, তবুও কানাডা ভূখণ্ডের উত্তরের বিশাল অংশ সরাসরি কেন্দ্রীয় সরকার দ্বারা শাসিত হয়।১৮৭০ সাল থেকে এই পদ্ধতি চলে আসছে।‘রুপার্টের ভূখণ্ড আইন ১৮৬৮','সংবিধান আইন ১৮৬৭'তে ১৪৬ নং অনুচ্ছেদ যোগ এবং ১৮৭০ সালে 'রুপার্ট ভূখণ্ড ও উত্তর-পশ্চিমাঞ্চল আইন' পাসের মাধ্যমে দুই ভূখণ্ডকে('রুপার্টের ভূখণ্ড' এবং 'উত্তর-পশ্চিমাঞ্চল') কানাডাতে অন্তর্ভুক্ত করা হয়।এছাড়া ১৮৭০ সালে 'মানিটোবা আইন ১৮৭০' পাসের মাধ্যমে রুপার্ট-ভূখণ্ড থেকে মানিটোবাকে আলাদা করা হয়।এবং পরবর্তীতে মানিটোবাকে যোগ করা হয় উত্তর-পশ্চিমাঞ্চলের সাথে,যে অঞ্চলটি ('সংবিধান আইন ১৮৭১' অনুযায়ী)ইতোমধ্যে কেন্দ্রীয় সরকারের শাসনাধীন ছিল।
১৯৭০ সাল থেকে কেন্দ্রীয় সরকার,নীতিনির্ধারণী অনেক সিদ্ধান্ত নেবার ক্ষমতা উত্তরাঞ্চলের সরকারের কাছে হস্তান্তর করেছে।এর অর্থ উক্ত অঞ্চলের ভবিষ্যত নির্ধারণ সংক্রান্ত সিদ্ধান্তগ্রহণ ও নানা দায়িত্বের সিংহভাগ বর্তমানে আঞ্চলিক সরকারের হাতে ন্যাস্ত। ১৮৯৮ সালে উত্তরাঞ্চল থেকে ইউকোন কে আলাদা করা হয় কিন্তু এটিও কেন্দ্রীয় শাসনাধীন রাখা হয়।পরবর্তীতে, ১৯০৫ সালে উত্তরাঞ্চল থেকে আলবার্টা ও সাসকাচিওয়ান নামে দুটি প্রদেশ তৈরি করা হয়।রুপার্ট ভূখণ্ডের বিভিন্ন অংশ ওন্টারিও এবং কুইবেক প্রদেশের অন্তর্ভুক্ত করা হয়(যার ফলে ওন্টারিও আর কুইবেকের ভূখণ্ড সেইন্ট লরেন্স ও নিম্ন মহাহৃদ এলাকাজুড়ে বিস্তৃত হয়)।১৮৯৫ থেকে ১৯১২ সাল পর্যন্ত উনগাভা জেলা কানাডার উত্তর-পশ্চিমাঞ্চলের একটি প্রশাসনিক জেলা ছিল।কানাডার সংসদ, 'কুইবেক সীমানা বিস্তৃতিকরণ আইন ১৮৯৮' ও 'কুইবেক সীমানা বিস্তৃতিকরণ আইন ১৯১২' এই দুইটি আইন পাস করার মাধ্যমে উনগাভা জেলাকে কুইবেক প্রদেশে অন্তর্ভুক্ত করে।ল্যাবরাডোরের কিছু ভূখণ্ড (যা উনগাভা জেলার অন্তর্ভুক্ত ছিল),১৯২৭ সালে প্রিভি কাউন্সিলের 'ব্রিটিশ বিচারক সমিতির' সিদ্ধান্তে নিউফাউন্ডল্যান্ড প্রদেশের অন্তর্ভুক্ত করা হয়।
এরপর থেকেই,কেন্দ্রীয় সরকার ধীরে ধীরে আইনপ্রণয়নসহ অন্যান্য ক্ষমতা হস্তান্তর করতে শুরু করে।ক্ষমতা বিকেন্দ্রীকরণের মূল উদ্দেশ্য ছিল,এসব অঞ্চলকে স্বায়ত্তশাসিত ও সমৃদ্ধ করা হলে কানাডীয় ফেডারেশানের মধ্যে এরা শক্তিশালী ভূমিকা পালন করবে ও কানাডার উত্তরাঞ্চলে উন্নয়ন ঘটবে।এসব বিকেন্দ্রিত ক্ষমতাপ্রাপ্ত অঞ্চলগুলোর মধ্যে, 'ইউকোন' সর্বাপেক্ষা অগ্রসর।
উত্তর-পশ্চিম অঞ্চল
স্বল্পস্থায়ী(১৮৯৮-১৯০৫) একটি নির্বাচিত আইনসভা ছাড়া উত্তর-পশ্চিমাঞ্চলকে ১৮৭০ সাল থেকে ১৯৭০র দশক পর্যন্ত ওটায়া থেকে শাসন করা হয়েছে।উত্তর-পশ্চিমাঞ্চলের সম্ভাব্য সরকারব্যবস্থা নিয়ে গবেষণা করার লক্ষ্যে লেস্টার বি. পিয়ার্সনের সরকার ১৯৬৩ সালের এপ্রিলে ক্যারোথার কমিশন গঠন করে।কমিশনটি ১৯৬৫ ও ১৯৬৬ সালে উত্তর-পশ্চিমাঞ্চলের মানুষের মতামতের উপর একটি জরিপ করে ১৯৬৬ সালে সরকারের কাছে একটি প্রতিবেদন পেশ করে।প্রতিবেদনটিতে অন্যতম গুরুত্বপূর্ণ যে সুপারিশটি করা হয় তা হল, যেকোন অঞ্চলের সরকার সেই ভূখণ্ডের ভেতরেই গঠন করা উচিত।তার পরিপ্রেক্ষিতে ইয়েলোনাইফ শহরকে 'উত্তর-পশ্চিমাঞ্চলের' রাজধানী হিসেবে বাছাই করা হয়।এছাড়া কেন্দ্রীয় সরকারের বিভিন্ন প্রশাসনিক ক্ষমতা আঞ্চলিক সরকারের কাছে হস্তান্তর করার সুপারিশ করা হয় এই প্রতিবেদনে যা কেন্দ্রীয় সরকার অনুসরণ করে।এইসব বিকেন্দ্রিত ক্ষমতার মধ্যে ছিল শিক্ষা,ক্ষুদ্র ব্যবসা,জনকল্যাণমুখী কর্মকাণ্ড,সামাজিক বিভিন্ন সেবা ও স্থানীয় সরকারব্যবস্থার বাকি দায়িত্বসমূহ।প্রতিবেদনটি পেশের পর থেকে এখন পর্যন্ত,উত্তর-পশ্চিমাঞ্চলের সরকার স্বাস্থ্যসেবা,সমাজসেবা,উচ্চশিক্ষা,বিমানবন্দর ও বন ব্যবস্থাপনা ইত্যাদির দায়িত্বও গ্রহণ করেছে।‘উত্তর-পশ্চিমাঞ্চল আইন' এর ১৬ অনুচ্ছেদে আঞ্চলিক আইনসভার এক্তিয়ারভুক্ত বিষয়গুলি উল্লেখ করা হয়েছে।
বর্তমানে কানাডা সরকার,আদিবাসী বিষয়ক বিভাগ ও উত্তরাঞ্চলের উন্নয়ন সংক্রান্ত অন্যান্য বিভাগগুলোর মত বাকি প্রাদেশিক দায়িত্বগুলোও আঞ্চলিক সরকারের কাছে হস্তান্তরের উদ্দেশ্যে আলোচনা করছে।এসব দায়িত্বের মধ্যে আইন প্রণয়ন,উত্তরাঞ্চলীয় উন্নয়ন বিষয়ক বিভাগ (NAP) ইত্যাদি রয়েছে।এছাড়া বিকেন্দ্রিত নতুন দায়িত্বগুলোর মধ্যে প্রাকৃতিক সম্পদের ব্যবহারও অন্তর্ভুক্ত আছে যার মাধ্যমে আঞ্চলিক সরকার পাবে,
কানাডা সরকার,উত্তরপশ্চিমাঞ্চল সরকার ও আদিবাসী সমিতি প্রত্যেকেই এসব ক্ষমতা বিকেন্দ্রীকরণের আলোচনায় একজন করে মূখ্য মধ্যস্থতাকারী নিয়োগ করেছে।২০০৪ সালে চুক্তির রূপরেখা সমাপ্ত হয়।বিকেন্দ্রীকরণ বিষয়ক সকল আলোচনা ২০০৭ সালের মধ্যে সমাপ্ত করার লক্ষ্যস্থির করা হয়।কিন্তু,'কেন্দ্রীয় কর্মচারীদের আঞ্চলিক সরকারে পাঠানো' ও 'আঞ্চলিক সরকারের প্রাপ্য অর্থ' বিষয়ক বিতর্কের কারণে উত্তরপশ্চিমাঞ্চলে ক্ষমতা বিকেন্দ্রীকরণে বিলম্ব হচ্ছে।
নুনাভুট
১৯৬৬ সালে কেন্দ্রীয় সরকার কর্তৃক ক্যারোথার কমিশন গঠনের পর একে উত্তরের সরকারব্যবস্থা প্রণয়নের বিষয়টি পর্যবেক্ষণ করতে বলা হয়।বিস্তারিত পর্যবেক্ষণ ও আলোচনার পর কমিশন এই সিদ্ধান্তে উপনীত হয় যে,উত্তরপশ্চিম অঞ্চলকে বিভক্ত করা অনিবার্য ও যুক্তিযুক্ত।জরিপে এটা উঠে আসে যে, উত্তরের জনগণ তাদের নিজেদের ব্যাপার নিজেরা সামলাতে চায় ও তাদেরকে সে ক্ষমতা দিতেই হবে।অবশ্য,তা করার আগে কেন্দ্রীয় সরকারব্যবস্থায় কিছু পরিবর্তন আনা জরুরি ছিল।আর তাই,এই কমিশন উত্তরাঞ্চলে একটি প্রতিনিধি সরকার গঠনের সুপারিশ করে।যার ফলশ্রুতিতে, ১৯৬০ ও ১৯৭০ এর দশকে কেন্দ্রীয় সরকার ধীরে ধীরে বিভিন্ন ক্ষমতা আঞ্চলিক পর্যায়ে হস্তান্তর করতে শুরু করে।দৈনিক কার্যাবলী সংক্রান্ত প্রশাসনিক ক্ষমতাগুলো ক্রমান্বয়ে স্থানীয়দের কাছে দেয়া হয়।
১৯৮২ সালে, ‘উত্তর-পশ্চিমাঞ্চলকে বিভক্ত করা উচিত কিনা' প্রশ্নে একটি গণভোটের আয়োজন করা হয় যেখানে ওই অঞ্চলের প্রাপ্তবয়স্ক ভোটারদের ৫৩ শতাংশ ভোট প্রদান করে।এর মধ্যে, ৫৬.৪% ভোট 'হ্যাঁ' এর পক্ষে পড়ে।গণভোটে মেরু এলাকার ভোটারদের 'সংখ্যা ও সমর্থন অপেক্ষাকৃত বেশি ছিল।পূর্বের 'ইনুইট' জনগোষ্টীর মধ্যে স্বশাসনের ধারণাটি খুবই জনপ্রিয় হয়েছিল।স্বশাসনই ছিল তাদের প্রথা-সংস্কৃতি ও স্থানীয় সমস্যা সমাধানের শ্রেষ্ঠ উপায়।